Kulidž - predsednik o kome se malo zna
U novoj knjizi "Zašto je Kulidž važan“ stručnjaci, političari i drugi razmatraju kako se Kulidžova gledišta mogu primeniti danas
Bivši američki predsednik Kalvin Kulidž bio je poznat pre svega kao rezervisan i introspektivan političar koji se često nelagodno osećao prilikom javnih nastupa. Medjutim, taj, ne baš rečiti čovek, je puno toga postigao kao predsednik – smanjio je poreze i troškove federalne vlade, potpisao zakonski predlog kojim se pruža puno državljanstvo američkim indijancima i ograničio imigraciju. On je takodje uvek bio dostupan zakonodavcima i novinarima – što je inače bila novina početkom dvadesetog veka, kaže guverner države Vermont Džim Daglas. priča Daglas. Guverner Daglas bio je u grupi od 21 političara, novinara, aktivista i stručnjaka koji su izneli svoja razmišljanja u knjizi "Zašto je Kulidž važan“ - kolekciji eseja o tridesetom američkom predsedniku. U svom eseju, guverner Daglas naglašava da Kulidž odražava karakter i vrednosti Vermonta gde je rodjen i gde je odrastao. Daglas kaže da ga Kalvin Kulidž inspiriše. Medju drugim saradnicima na knjizi "Zašto je Kulidž važan“ su bivši guverner Masačusetsa, Majkl Dukakis, predsednički istoričar Piter Šram i senator iz te države Džon Keri. Praunuk Kalvina Kulidža, Kristofer Kulidž Džiter, kaže da je srećan što je legat njegovog pradede ponovo na dnevnom redu. , kaže praunuk predsednika Kulidža. Džiter dodaje da je njegov pradeda bio istinski državni službenik. Tokom života je imao više javnih funkcija nego bilo koji drugi predsednik i podržavao je brojne reforme, uključujući pravo glasa žena i smanjenje poreza. Bio je izvanredan pisac koji pisao sopstvene govore kao i svoju autobiografiju. Džiter kaže da je od njega naučio koliko je važno biti finansijski racionalan. Kristofer Kulidž Džiter kaže da se nada da će nova knjiga "Zašto je Kulidž važan“ predstavljati koristan doprinos tekućoj debati o budućnosti Amerike.